**Δελτίο Τύπου**

**Ημέρα της Γης**

**22 Απριλίου 2016**

**Εξερευνώντας τον Υγρότοπο των Αλυκών Αναβύσσου**

Η Μονάδας Εκπαίδευσης του ΕΛ.ΚΕ.Θ.Ε., θέλοντας να γιορτάσει την «*Ημέρας της Γης*» που έχει καθιερωθεί να εορτάζεται στις 22 Απριλίου διοργανώνει για την Παρασκευή 22 Απριλίου και ώρα 9:30-12:30, ενημερωτική εκδήλωση εντός του υγροτόπου των Αλυκών Αναβύσσου. Ο υγρότοπος Αλυκών Αναβύσσου είναι ένας από τους ελάχιστους εναπομείναντες υγροτόπους της Αττικής και ο μοναδικός τέτοιου μεγέθους στην ευρύτερη περιοχή των Δήμων Σαρωνικού και Λαυρεωτικής.

Στα πλαίσια αυτής της εκδήλωσης, η οποία εντάσσεται στο πρόγραμμα περιβαλλοντικής εκπαίδευσης της Μονάδας Εκπαίδευσης του ΕΛ.ΚΕ.Θ.Ε., θα γίνει ενημέρωση για την πολιτιστική ιστορία και την αξία του συγκεκριμένου υγροτόπου, και βιωματικές δράσεις καταγραφής της βιοποικιλότητας από εξειδικευμένους επιστήμονες του ΕΛ.ΚΕ.Θ.Ε. και της Ελληνικής Ορνιθολογικής Εταιρείας. Την εκδήλωση που είναι ανοιχτή και στο ευρύ κοινό θα παρακολουθήσουν μαθητές δημοτικού γυμνασίου και λυκείου που φοιτούν σε σχολεία της ευρύτερης περιοχής (Ανάβυσσος, Σαρωνίδα).